Številka: 4939-140/2020-5

Datum: 14. 8. 2020

**VABILO**

**K DAJANJU PISNIH PONUDB**

Na podlagi 70. člena Zakona o davčnem postopku – ZDavP-2 (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, 69/17, 13/18 – ZJF-H, 36/19 in 66/19) v zvezi z 201. členom ZDavP-2 odreja Finančna uprava Republike Slovenije, Finančni urad Koper, Piranska cesta 2, 6001 Koper, prodajo blaga z zbiranjem pisnih ponudb (v nadaljevanju besedila: ponudba).

Odpiranje ponudb bo dne 3. 9. 2020 ob 9.00 uri v pisarni 2.26 Finančne uprave RS, Piranska cesta 2, 6001 Koper. Pri izbiri bodo upoštevane samo ponudbe, ki bodo izpolnjevale vse pogoje, navedene v razpisu.

Predmet prodaje z zbiranjem pisnih ponudb:

| Zap. št. | Predmet prodaje | Št. kosov/kg | Izklicna cena  (ocenjena vrednost) v EUR | Stopnja carine % | Stopnja antidamping dajatve % | Stopnja izravnalne daj. % | Stopnja DMV % | Stopnja DDV % |
| --- | --- | --- | --- | --- | --- | --- | --- | --- |
| 1. | PLASTIČNE VEZICE | 400 | 1.856,00 | 6,50 | / | / | / | 22,0 |
| 2. | PLINSKI KUHALNIK, SAFETY CAMPING | 456 | 1.368,00 | 2,70 | / | / | / | 22,0 |
| Skupaj: | | | 3.224,00 | / | / | / | / | / |

Blago se prodaja **celostno** (delitev ni možna), po načelu VIDENO-KUPLJENO, je brez garancije, reklamacija kvalitete in količine po prevzemu ni možna.

**Pri izbiri bodo upoštevane samo ponudbe, ki bodo dosegale vsaj polovico ocenjene vrednosti.**

Ponudbo lahko podajo samo poslovni subjekti, registrirani za promet tovrstnega blaga.

Ogled blaga je možen, po predhodni najavi na tel. 05 610 8017 ali mob. 031 330-924, dne 27. 8. 2020, od 9.00 do 11.00, na lokaciji Piranska cesta 2, 6001 Koper. Dodatne informacije lahko interesenti dobijo na tel. 05 610 8017 ali mob. 031 330-924 od 8.00 do 15.00, do dneva odpiranja ponudb.

Pisne ponudbe je treba poslati v zaprti kuverti, priporočeno po pošti na naslov Finančna uprava Republike Slovenije, Finančni urad Koper, Piranska cesta 2, 6001 Koper ali oddati osebno v vložišče pri Finančni upravi Republike Slovenije, Finančni urad Koper, Piranska cesta 2, 6001 Koper, **do vključno dne 1. 9. 2020**, s pripisom:

**NE ODPIRAJ – PONUDBA ZA ODKUP »zadeva št.: 4939-140/2020»**. Ob oddaji ponudbe mora ponudnik vplačati varščino ali predložiti ustrezen instrument za zavarovanje plačila varščine v višini 10 % ocenjene vrednosti, kar znaša 322,40 EUR.

**Varščina se vplača, do vključno dne 1. 9. 2020**, na depozitni račun številka: SI56 0110 0600 0011 954. Pri nakazilu mora biti naveden sklic na številko odobritve (referenca): - 21- dš. plačnika (osem mest)-509000014020.

Pisna ponudba mora vsebovati ime in priimek oziroma firmo kupca, naslov stalnega prebivališča oziroma sedeža, davčno številko in ponujeno ceno (brez zakonsko predpisanih dajatev), ki mora **dosegati vsaj polovico ocenjene vrednosti blaga**. Iz ponudbe mora biti nedvoumno razvidno za katere blago je ponujeni znesek kupnine. Ponudba mora biti podpisana s strani ponudnika oziroma odgovorne osebe ponudnika.

Finančni organ bo upošteval samo ponudbe, katerih ponujene cene bodo dosegale vsaj polovico ocenjene vrednosti blaga in bodo vsebovale potrdilo o plačilu varščine ali dokazilo o predložitvi instrumenta za zavarovanje plačila varščine ter bodo oddane priporočeno po pošti ali osebno v vložišče pri Finančni upravi Republike Slovenije, Finančni urad Koper, Piranska cesta 2, 6001 Koper, **do vključno dne 1. 9. 2020** Po izteku roka za oddajo ponudb, ponudbe ni več mogoče umakniti in postane zavezujoča.

Blago bo prodano najboljšemu ponudniku. Finančni organ bo o izidu zbiranja ponudb ponudnike obvestil v petih dneh od dneva izbire.

Ponudnikom, ki s ponudbo ne bodo uspeli, bo varščina vrnjena oziroma predloženi instrument zavarovanja sproščen najpozneje v petih dneh po prejemu obvestila o izidu zbiranja ponudb.

Ponudnik, ki bo s ponudbo uspel, mora vplačati kupnino in prevzeti blago pod pogoji, ki bodo določeni v prodajni pogodbi, sklenjeni na podlagi izbire najboljšega ponudnika. Vplačana varščina se všteje v kupnino.

Od dosežene prodajne cene mora kupec takoj plačati še carino in davek na dodano vrednost kot je navedeno v predhodni tabeli, v kolikor ni predvidena oprostitev plačila teh dajatev.

V kolikor želi kupec blago iznesti iz območja EU, se predhodno navedene dajatve ne obračunajo. Kot dokazilo namere iznosa blaga iz EU je potrebno ob prevzemu-iznosu blaga iz carinskega območja, Finančni upravi RS predložiti ustrezni carinski dokument.

Izbrani ponudnik bo skupaj z obvestilom o izidu prejel pogodbo, ki jo mora podpisano vrniti v osmih dneh po prejemu ter plačati kupnino in prevzeti kupljeno premičnino v roku, določenem v pogodbi. Če izbrani ponudnik ne podpiše prodajne pogodbe do poteka roka za podpis pogodbe ali ne plača kupnine v roku, določenem za plačilo kupnine, se mu varščina ne vrne, predloženi instrument zavarovanja pa se unovči.

Edi Vivoda,

vodja oddelka

Objavljeno:

- na spletni strani FURS

- na oglasni deski FURS